מחפשים אינדיקציה לכיוון בשוק המניות? חכו ל"מדד הסופרבול"
אם אתם בפוזיציית לונג על שוק המניות בארה"ב, כדאי שתעקבו אחר משחקי חצי גמר הפלייאוף בליגת ה-NFL הערב (א'). אם הסאן פרנסיסקו פורטי-ניינרס ינצחו ויעלו לסופרבול, סיכוי טוב שתראו שנה מוצלחת בשוק המניות - כך לפי ה-Super Bowl Indicator, שאומר שניצחון של קבוצה מליגת ה-NFC טוב לשוק.
למעשה, מאז שמסורת הסופרבול החלה ב-1967, המדד עבד 80% מהפעמים, כלומר בשנים בהם קבוצה מליגת ה-NFC (ה-NFL מתחלק לליגת הפטבול הלאומית, או NFC, ולליגת הפוטבול האמריקאית, או ה-AFC) לקחה את התואר וול סטריט הגיבה בשנה מוצלחת. אבל הדבר נכון במיוחד כשמדובר בקבוצה מסאן פרנסיסקו.
בין אם הם מנצחים או לא, הפורטי-ניינרס היו בגמר הליגה ב-4 מתוך 5 השנים הטובות ביותר לשוק המניות מאז 1967. הקבוצה ניצחה במשחק הגדול של השנה ב-1985, 1989 ו-1995 - בהם עלה ב-27.7%, 27% ו-33.5%, בהתאמה.
בסופרבול האחרון, ה-47 במספר, הפורטי-ניינרס הפסידו לבולטימור רייבנס אבל הנוכחות שלהם בלבד בגמר הספיקה - הדאו ג'ונס רשם שנה היסטורית נוספת. רק פעם אחת, ב-1990, סאן פרנסיסקו ניצחו את המשחק הקובע אבל שוק המניות ירד 4.3% באותה שנה.
ואיזו קבוצה רעה מאוד לשוק? לפי המדד, כל שנה בה הניו-אינגלנד פטריוטס, שמתמודדים הערב על כרטיס העלייה לסופרבול מליגת ה-AFC, ניצחו את משחק הגמר, השוק עמד במקום או ירד בעוצמה. הפטריוטס ניצחו בפעם הראשונה בגמר 2002 - ומדד הדאו ג'ונס נפל 16.8% אותה שנה. ב-2004 חזרה הקבוצה לגמר - והמדד הוסיף רק 3%. בשנה לאחר מכן - הפטריוטס ניצחו והדאו איבד 0.6%.
כמובן שזוהי דוגמא קלאסית למקריות מוחלטת בין שני דברים שאינם קשורים לחלוטין האחד לשני. אי אפשר לנבא את התנהגות שוק המניות, ובוודאי שלא על ידי מדד הסופרבול. קשרים כאלו ניתן למצוא תמיד אם מחפשים מספיק לעומק - מארק הלברט ממרקטווץ' אפילו מציין ש"תפוקת החמאה בבנגלדש היא מדד טוב יותר". הבנתם את הרעיון.